Elena Espinosa

Elena Espinosa Mangana, nada en Ourense o 21 de marzo de 1960, é unha política galega.

 Traxectoria 
miniatura|Papeletas electorais Eleccións ao Parlamento de Galicia 2020 pospostas circunscrición electoral de Pontevedra-PSdeG PSOE.
É Licenciada en Ciencias Económicas e Empresariais pola Universidade de Santiago de Compostela. En 1985 afiliouse ó PSdeG-PSOE, facéndose responsable, desde 1985 a 1988, da Zona de Urxente Reindustrialización de Vigo. Entre 1988 e 1996 ocupou o cargo de Presidenta da Autoridade Portuaria de Vigo.

Trala derrota do PSOE nas eleccións de 1996, traballou dous anos no Instituto Galego de Medicina Técnica e incorporouse á empresa Rodman Polyships como Directora Financeira Administrativa. Desde maio de 2002 ata xuño de 2004, foi Adxunta a Presidencia do Grupo Rodman.

O día 14 de marzo de 2004 houbo novas eleccións que deron a vitoria ó PSOE. En xuño de 2004 foi nomeada ministra de Agricultura, Pesca e Alimentación, e a partir de 2008 viu aumentadas as súas competencias coas do extinguido Ministerio de Medio Ambiente de España.

E concelleira delegada da Área de Empresa, Economía, Seguridade e Organización Municipal, membro da Xunta de Goberno Local e 3º Tenente de Alcalde do Concello de Vigo.Concellerías do Concello de Vigo consultado o 13/12/2019. Nas eleccións ao Parlamento galego de 2024, saíu elixida deputada por Pontevedra.

 Notas 

Categoría:Ministros de España
Categoría:Nados en Ourense
Categoría:Presidentes da Autoridade Portuaria de Vigo
Categoría:Nados en 1960
Categoría:Deputados no Congreso dos Deputados (IX Lexislatura)
Categoría:Deputados no Congreso dos Deputados (VIII Lexislatura)
Categoría:Concelleiros de Vigo
Categoría:Alumnos da Universidade de Santiago de Compostela
Categoría:Empresarios de Galicia
Categoría:Concelleiros de Galicia durante a democracia
Categoría:Concelleiros de Galicia polo PSdeG-PSOE
Categoría:Deputados do Parlamento de Galicia polo PSdeG-PSOE
Categoría:Deputados da XII Lexislatura do Parlamento de Galicia